b'\n_START_ARTICLE_\nGroenlanda\n_START_SECTION_\nGeografie\n_START_PARAGRAPH_\nTeritoriu insular \xc3\xaen nordul Oceanului Atlantic situat \xc3\xaentre Oceanul Atlantic \xc8\x99i Oceanul Arctic, format din insula cu acela\xc8\x99i nume (cea mai mare insul\xc4\x83 de pe glob urmat\xc4\x83 de Noua Guinee) \xc8\x99i o mul\xc8\x9bime de insule \xc8\x99i insuli\xc8\x9be din apropiere. Locuit de eschimo\xc8\x99i \xc8\x99i europeni. Administrat de Danemarca_NEWLINE_Alte ora\xc8\x99e: Sisimiut/Holsteinsborg (4900 loc.), Ilulissat/Jakobshavn (4200 loc.), Maniitsooq/Sukkertoppen (3135 loc.)._NEWLINE_Relieful insulei este acela de podi\xc8\x99 \xc8\x99i de munte (cea mai mare parte fiind acoperit\xc4\x83 de straturi groase de ghea\xc8\x9b\xc4\x83). Clima este arctic\xc4\x83, iar vegeta\xc8\x9bia s\xc4\x83rac\xc4\x83.\n_START_SECTION_\nIstorie\n_START_PARAGRAPH_\nNu se \xc8\x99tie prea mult despre perioada exact\xc4\x83 a primelor a\xc8\x99ez\xc4\x83ri inuite._NEWLINE_\xc3\x8en ceea ce prive\xc8\x99te aventura vikingilor din 1000 d.Hr, aceasta a fost facilitat\xc4\x83 de perioada cald\xc4\x83 medieval\xc4\x83, astfel \xc3\xaenc\xc3\xa2t drakkarele, b\xc4\x83rcile scandinave agile, au putut naviga m\xc4\x83rile de nord protejate de numeroase accidente atmosferice \xc8\x99i au putut ajunge la "p\xc4\x83m\xc3\xa2ntul verde" (Gr\xc3\xb8nland)._NEWLINE_\xc3\x8en epopeile nordice, se spune c\xc4\x83 Eir\xc3\xadkur Rau\xc3\xb0i (Erik cel Ro\xc8\x99u) a fost exilat din Islanda pentru omicid. El, \xc3\xaempreun\xc4\x83 cu familia sa \xc8\x99i c\xc3\xa2\xc8\x9biva sclavi, a plecat cu navele c\xc4\x83tre un \xc8\x9binut pe care se zvonea c\xc4\x83 s-ar fi aflat c\xc4\x83tre nord-vest. El a ajuns pe insul\xc4\x83 \xc8\x99i a fondat colonia din Groenlanda; aceasta s-a extins destul de repede. Deci, primii coloni\xc8\x99ti au fost islandezi, \xc8\x99i s-au stabilit pe v\xc3\xa2rful de sud-vest al insulei, unde au prosperat timp de secole._NEWLINE_Papa Pascal al II-lea este creditat cu denumirea de primul episcop al Groenlandei \xc8\x99i al Terranovei. A fost, deci, \xc8\x99i primul episcop al Americii \xc8\x99i a tr\xc4\x83it aproximativ patru secole \xc3\xaenainte de Cristofor Columb._NEWLINE_In jurul anului 1450 au \xc3\xaenceput s\xc4\x83 scad\xc4\x83 temperaturile, d\xc3\xa2nd startul la ceea ce este cunoscut sub numele de mica er\xc4\x83 glaciar\xc4\x83: multe meleaguri din Groenlanda au fost abandonate \xc8\x99i chiar Islanda era c\xc3\xa2t pe ce s\xc4\x83 sucombe. Oasele g\xc4\x83site din aceast\xc4\x83 perioad\xc4\x83 arat\xc4\x83 o puternic\xc4\x83 malnutri\xc8\x9bie. Mica er\xc4\x83 glaciar\xc4\x83 a for\xc8\x9bat vikingii s\xc4\x83 abandoneze Groenlanda \xc8\x99i ultimul aveniment scris este o nunt\xc4\x83 care s-a \xc8\x9binut pe data de 16 septembrie 1408 \xc3\xaen biserica din Hvalsey. Doar funda\xc8\x9biile bisericii reamintesc \xc8\x99i ast\xc4\x83zi de via\xc8\x9ba rural\xc4\x83 a vikingilor._NEWLINE_Mai t\xc3\xa2rziu Danemarca-Norvegia a revendicat teritoriul \xc8\x99i, dup\xc4\x83 mai multe secole de nici un contact dintre vikingii din Groenlanda \xc8\x99i scandinavii, s-a r\xc4\x83sp\xc3\xa2ndit teama c\xc4\x83 p\xc4\x83g\xc3\xa2nii s-au \xc3\xaentors, a\xc8\x99a c\xc4\x83 s-a organizat \xc3\xaen 1721 o expedi\xc8\x9bie misionar\xc4\x83 pentru a restaura cre\xc8\x99tinismul \xc3\xaen insul\xc4\x83. Cu toate acestea, din moment c\xc4\x83 nu a fost g\xc4\x83sit nici un viking \xc3\xaen Groenlanda, Danemarca-Norvegia a \xc3\xaenceput s\xc4\x83 boteze nativii inui\xc8\x9bi groenlandezi \xc8\x99i a fondat colonii de comercializare de-a lungul coastei, ca parte a aspira\xc8\x9biilor sale de putere colonial\xc4\x83._NEWLINE_\xc3\x8en 1814, atunci c\xc3\xa2nd Norvegia a fost separat\xc4\x83 de Danemarca dup\xc4\x83 r\xc4\x83zboaiele napoleoniene, coloniile, inclusiv Groenlanda, au r\xc4\x83mas sub controlul Danemarcei. \xc3\x8en timpul celui de al Doilea R\xc4\x83zboi Mondial, Groenlanda s-a detata\xc8\x99at de Danemarca (atunci sub ocupa\xc8\x9bia Germaniei), at\xc3\xa2t din punct de vedere economic c\xc3\xa2t \xc8\x99i social, \xc8\x99i s-a apropiat de Statele Unite \xc8\x99i de Canada. Dup\xc4\x83 r\xc4\x83zboi, insula a revenit sub controlul Danemarcei \xc8\x99i, \xc3\xaen 1953, statutul colonial a fost transformat \xc3\xaen cel al unui Amt de peste m\xc4\x83ri. \xc3\x8en 1985, Groenlanda, \xc3\xaen urma unui referendum, a p\xc4\x83r\xc4\x83sit Comunitatea European\xc4\x83, la care s-a unit \xc3\xaen 1973 ca parte a Danemarcei. De asemenea s-au \xc3\xaenceput negocierile pentru independen\xc8\x9ba deplin\xc4\x83 a insulei._NEWLINE_Exist\xc4\x83 \xc3\xaenc\xc4\x83 o disput\xc4\x83 teritorial\xc4\x83 cu Canada asupra suveranit\xc4\x83\xc8\x9bii pe insula Hans._NEWLINE_La data de 26 noiembrie 2008, s-a \xc8\x9binut un referendum \xc3\xaen Danemarca privind autodeterminarea insulei, cu o pondere de 75,5% \xc3\xaen favoare._NEWLINE_Prin aceast\xc4\x83 reform\xc4\x83 s-a revizuit statutul de autonomie, potrivit c\xc4\x83reia, din 21 iunie 2009, Groenlanda are capacitatea de a se auto-guverna \xc8\x99i are gestionarea autonom\xc4\x83 a resurselor sale naturale (Groenlanda este deosebit de bogat\xc4\x83 de petrol, gaze naturale, diamante, aur, uraniu \xc8\x99i plumb). A fost recunoscut\xc4\x83 groenlandeza ca limb\xc4\x83 oficial\xc4\x83 (variant\xc4\x83 a limbilor eschimo-aleute), precum \xc8\x99i capacitatea de a avea un corp de poli\xc8\x9bie propriu. Groenlanda are, de asemenea, o administrare autonom\xc4\x83 de posturi \xc8\x99i emisiuni de timbre po\xc8\x99tale, dar nu are propria moned\xc4\x83. De fapt, \xc3\xaencep\xc3\xa2nd cu 21 iunie 2009 Groenlanda este un stat federalizat, aproape independent, cu excep\xc8\x9bia politicii externe, politica de securitate \xc8\x99i politica monetar\xc4\x83._NEWLINE_Groenlanda, deja ie\xc8\x99it\xc4\x83 din Comunitatea European\xc4\x83 \xc3\xaen 1982 printr-un referendum, are o economie bazat\xc4\x83 \xc3\xaen principal pe turism \xc8\x99i pescuit, dar 30% din PIB provine din subven\xc8\x9bii din Danemarca.\n_START_SECTION_\nPolitic\xc4\x83\n_START_PARAGRAPH_\nGroenlanda este condus\xc4\x83 de c\xc4\x83tre monarhul Danemarcei, actualmente Margareta II. Guvernul danez, condus de regin\xc4\x83, nume\xc8\x99te un Rigsombudsmand ("\xc3\x8enalt comisar") care reprezint\xc4\x83 guvernul \xc8\x99i monarhia daneze._NEWLINE_Groenlanda are un parlament compus din 31 de membri, numi\xc8\x9bi \xc3\xaen urma alegerilor generale. \xc8\x98eful de guvern este primul-ministru, care este de obicei liderul partidului majoritar din Parlament. Actualul prim ministru este Hans Enoksen._NEWLINE_Groenlanda nu este parte a Uniunii Europene (a p\xc4\x83r\xc4\x83sit \xc3\xaen 1985 predecesorul UE, Comunitatea European\xc4\x83), de\xc8\x99i Danemarca este stat membru al UE.\n_START_SECTION_\nEconomie\n_START_PARAGRAPH_\nAst\xc4\x83zi Groenlanda este critic dependent\xc4\x83 de exporturi de pescuit \xc8\x99i de pe\xc8\x99te. Industria de pescuit creve\xc8\x9bi este de departe cel mai mare venit salarial. Compania petrolier\xc4\x83 de stat NUNAOIL a fost creat\xc4\x83 cu scopul de a contribui la dezvoltarea industriei de hidrocarburi \xc3\xaen Groenlanda. Compania de stat Nunamineral a fost lansat\xc4\x83 pe Bursa din Copenhaga pentru a ridica mai mult capital \xc8\x99i pentru a cre\xc8\x99te produc\xc8\x9bia de aur._NEWLINE_Extrac\xc8\x9bia minereurilor de rubin a \xc3\xaenceput \xc3\xaen 2007. Alte minerale sunt exploatate in functie de pre\xc8\x9burile care sunt \xc3\xaen cre\xc8\x99tere. Acestea includ uraniu, aluminiu, nichel, platin\xc4\x83, wolfram, titan \xc8\x99i cupru._NEWLINE_Sectorul public, inclusiv \xc3\xaentreprinderile de stat \xc8\x99i municipalit\xc4\x83\xc8\x9bi, joac\xc4\x83 un rol dominant \xc3\xaen economia din Groenlanda. Aproximativ jumatate din veniturile guvernului provin din subven\xc8\x9bii de la guvernul danez, un supliment important la produsul intern brut (PIB). Produsul intern brut pe cap de locuitor este echivalent cu cel al mediei economiilor in Europa_NEWLINE_Groenlanda a suferit o contrac\xc8\x9bie economic\xc4\x83 la \xc3\xaenceputul anilor 1990, dar din 1993 economia s-a \xc3\xaembun\xc4\x83t\xc4\x83\xc8\x9bit. The Greenland Home Rule Government (GHRG), a urmat o politic\xc4\x83 fiscal\xc4\x83 auster\xc4\x83, deoarece la sfarsitul anilor 1980, a ajutat la crearea de excedente in bugetul public \xc8\x99i o infla\xc8\x9bie sc\xc4\x83zut\xc4\x83. Mai recent, noi surse promi\xc8\x9b\xc4\x83toare de rubin au fost descoperite pentru a aduce \xc8\x99i o noua industrie de export \xc3\xaen \xc8\x9bar\xc4\x83.\n_START_SECTION_\nDemografie\n_START_PARAGRAPH_\nGroenlanda are \xc3\xaen prezent o popula\xc8\x9bie de 57.695 de locuitori, dintre care 85-90% de origine \xe2\x80\x9einuit\xe2\x80\x9d, iar restul de origine european\xc4\x83, majoritatea danezi. Popula\xc8\x9bia este concentrat\xc4\x83 de-a lungul coastelor, \xc3\xaen partea sud-vestic\xc4\x83, unde clima este mai bl\xc3\xa2nd\xc4\x83.\n_START_SECTION_\nReprezentarea cartografic\xc4\x83\n_START_PARAGRAPH_\nProiec\xc8\x9bia Mercator le este foarte util\xc4\x83 navigatorilor, pentru c\xc4\x83 red\xc4\x83 fidel unghiurile, dar dezavantajul ei este c\xc4\x83 distorsioneaz\xc4\x83 formele \xc8\x99i dimensiunile \xc3\xaentinderilor de uscat foarte mari, iar distorsionarea devine mai accentuat\xc4\x83 spre poli. Astfel, \xc3\xaen proiec\xc8\x9bia Mercator, Groenlanda pare a fi la fel de mare ca Africa, de\xc8\x99i suprafa\xc8\x9ba Africii este, de fapt, de 14 ori mai mare dec\xc3\xa2t a Groenlandei.'